મારા શબની આસપાસ ભીડ કરીને ઊભા દરેક વચ્ચે એ બાબતે ઉગ્ર ચર્ચાઓ ચાલી… અને મારું મન પેલી એક સાંજ ભણી દોડી ગયું. એ સાંજે મારા એક મિત્રનું આકસ્મિક મૃત્ય થયું હતું. અને હું અને મારા અન્ય મિત્રો તેની અંતિમયાત્રામાં શામેલ થયા હતા. અને અમારા આશ્ચર્ય વચ્ચે કાફલો સ્મશાનમાં ન જતા, કબ્રસ્તાનમાં લઇ જવામાં આવ્યો. અને ત્યારે અમને જાણ થઈ કે અમારા એ મિત્રએ અંતિમ ઈચ્છા તરીકે પોતાના શબની દફનવિધિની માંગણી કરી હતી ! અને એ દિવસે મારા મનમાં મારું મૃત્યુ પણ ઐછીક મૃત્ય બને એવી એક ઈચ્છા જન્મી હતી.